

บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.056-416380

**ที่**  ชน 0023.4/  **วันที่**  กันยายน 2564

**เรื่อง** การรายงานและบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง)

เรียน ผู้ว่าราชการจังหวัดชัยนาท

**1. เรื่องเดิม**

1.11กรมส่งเสริมการปกครองท้องถิ่นมีหนังสือ ด่วนที่สุด1ที่1มท10818.3/ว 462 ลงวันที่ 8 มีนาคม 2564 แจ้งว่า ยังมีเทศบาลที่ไม่ได้บันทึกข้อมูลผู้สมัครสมาชิกสภาเทศบาลและนายกเทศมนตรีในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น จึงขอให้จังหวัดดำเนินการแจ้งเทศบาลดำเนินการบันทึกข้อมูลผู้สมัครสมาชิกสภาเทศบาลและนายกเทศมนตรีให้ครบถ้วน ตามคู่มือการปฏิบัติงานในการบันทึกข้อมูลระบบศูนย์ข้อมูลเลือกตั้งผู้บริหารท้องถิ่นและสมาชิกสภาท้องถิ่นและทะเบียน อปท. (ELE) โดยกำหนดให้แล้วเสร็จภายในวันที่ 19 มีนาคม 2564 และให้ท้องถิ่นจังหวัดประสานการรายงานผลการเลือกตั้งสมาชิกสภาเทศบาลและนายกเทศมนตรี ในวันที่ 28 มีนาคม 2564 **(เอกสาร 1)**

1.2 จังหวัดชัยนาทมีหนังสือ ด่วนที่สุด ที่ ชน 0023.4/ว 1103 ลงวันที่ 15 มีนาคม 2564 ให้อำเภอแจ้งเทศบาลในพื้นที่จังหวัดชัยนาทดำเนินการบันทึกข้อมูลผู้สมัครสมาชิกสภาเทศบาลและนายกเทศมนตรีให้แล้วเสร็จภายในวันที่ 19 มีนาคม 2564 และบันทึกข้อมูลผลคะแนนในระบบดังกล่าว ให้แล้วเสร็จภายในวันที่ 31 มีนาคม 2564 รวมทั้งรายงานผลการเลือกตั้งผู้ที่มีคะแนนสูงสุด (อย่างไม่เป็นทางการ) ให้จังหวัดทราบ **(เอกสาร 2)**

1.3 จังหวัดชัยนาทมีกรณีกำหนดให้มีการเลือกตั้งสมาชิกสภาท้องถิ่น (แทนตำแหน่งที่ว่าง) จำนวน 2 แห่ง ได้แก่ การเลือกตั้งสมาชิกสภาเทศบาลเมืองชัยนาท เขตเลือกตั้งที่ 3 **(เอกสาร 3)** และการเลือกตั้งสมาชิกสภาเทศบาลตำบลคุ้งสำเภา เขตเลือกตั้งที่ 1 **(เอกสาร 4)**

**2. ข้อเท็จจริง**

2.1 กรมส่งเสริมการปกครองท้องถิ่นมีหนังสือ ที่ มท 0818.3/ว 2019 ลงวันที่ 13 กันยายน 2564 แจ้งว่า คณะกรรมการการเลือกตั้งได้ประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) จึงขอให้จังหวัด ดำเนินการ ดังนี้ **(เอกสาร 5)**

1) แจ้งท้องถิ่นจังหวัดประสานการรายงานผลการเลือกตั้งสมาชิกสภาท้องถิ่นหรือผู้บริหารท้องถิ่น เมื่อเสร็จสิ้นการนับคะแนน กรณีคณะกรรมการการเลือกตั้งประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น แทนตำแหน่งที่ว่าง ขององค์กรปกครองส่วนท้องถิ่นในเขตจังหวัด ทางระบบแอพพลิเคชั่นไลน์ กรมส่งเสริมการปกครองท้องถิ่น “ตอบข้อสั่งการภูมิภาค” ในวันเลือกตั้ง

2) แจ้งองค์กรปกครองส่วนท้องถิ่นดำเนินการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ในระบบศูนย์ข้อมูลเลือกตั้งผู้บริหาร สมาชิกสภาท้องถิ่น และทะเบียนองค์กรปกครองส่วนท้องถิ่น (ELE) ในเว็บไซต์ <http://ele.dla.go.th>

2.2 สำนักงานส่งเสริมการปกครองท้องถิ่นจังหวัดชัยนาท โดยกลุ่มงานกฎหมาย ระเบียบและเรื่องร้องทุกข์ ได้ดำเนินการประสานเป็นการภายในกับเจ้าหน้าที่ผู้รับผิดชอบในการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ทั้งของเทศบาลเมืองชัยนาทและเทศบาลตำบลคุ้งสำเภาแล้ว **(เอกสาร 6)**

**/3. ข้อพิจารณา...**

-2-

**3. ข้อพิจารณา**

3.11กรณีให้ท้องถิ่นจังหวัดประสานการรายงานผลการเลือกตั้งฯ ท้องถิ่นจังหวัดชัยนาทได้ดำเนินการในส่วนที่เกี่ยวข้องแล้ว โดยได้รายงานผลการเลือกตั้งสมาชิกสภาเทศบาลเมืองชัยนาท (แทนตำแหน่งที่ว่าง) เขตเลือกตั้งที่ 3 ผ่านระบบแอพพลิเคชั่นไลน์ กรมส่งเสริมการปกครองท้องถิ่น ในวันเลือกตั้งแล้ว **(เอกสาร 7)** ส่วนการรายงานผลการเลือกตั้งสมาชิกสภาเทศบาลตำบลคุ้งสำเภา (แทนตำแหน่งที่ว่าง) เขตเลือกตั้งที่ 1 จะดำเนินการรายงานผลในวันเลือกตั้ง (26 กันยายน 2564) ต่อไป


3.2 กรณีองค์กรปกครองส่วนท้องถิ่น จังหวัดชัยนาทมีกรณีกำหนดให้มีการเลือกตั้งสมาชิกสภาท้องถิ่น (แทนตำแหน่งที่ว่าง) จำนวน 2 แห่ง ได้แก่ การเลือกตั้งสมาชิกสภาเทศบาลเมืองชัยนาท เขตเลือกตั้งที่ 3 และการเลือกตั้งสมาชิกสภาเทศบาลตำบลคุ้งสำเภา เขตเลือกตั้งที่ 1 ดังนั้น เพื่อให้การบันทึกข้อมูลการเลือกตั้งสมาชิกสภาท้องถิ่น (แทนตำแหน่งที่ว่าง) เป็นไปด้วยความเรียบร้อย จึงเห็นควรแจ้งนายอำเภอเมืองชัยนาทและนายอำเภอมโนรมย์ ให้แจ้งเทศบาลเมืองชัยนาทและเทศบาลตำบลคุ้งสำเภา ดำเนินการบันทึกข้อมูลการเลือกตั้งสมาชิกสภาท้องถิ่น (แทนตำแหน่งที่ว่าง) ในระบบศูนย์ข้อมูลเลือกตั้งผู้บริหาร สมาชิกสภาท้องถิ่น และทะเบียนองค์กรปกครองส่วนท้องถิ่น (ELE)

**3. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

(นายโยธิน เดือนจำรูญ)

ท้องถิ่นจังหวัดชัยนาท

****

ที่ ชน ๐๐๒๓.๔ /ว ศาลากลางจังหวัดชัยนาท

ถนนพรหมประเสริฐ ชน ๑๗๐๐๐

กันยายน 2564

เรื่อง การรายงานและบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง)

เรียน นายอำเภอเมืองชัยนาท และนายอำเภอมโนรมย์

อ้างถึง หนังสือจังหวัดชัยนาท ด่วนที่สุด ที่ ชน 0023.4/ว 1103 ลงวันที่ 15 มีนาคม 2564

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท10818.3/ว 2019

ลงวันที่ 13 กันยายน 2564 จำนวน 1 ฉบับ

ตามที่จังหวัดชัยนาทแจ้งอำเภอให้แจ้งเทศบาลในพื้นที่จังหวัดชัยนาทดำเนินการบันทึกข้อมูลผู้สมัครสมาชิกสภาเทศบาลและนายกเทศมนตรีให้แล้วเสร็จภายในวันที่ 19 มีนาคม 2564 และบันทึกข้อมูลผลคะแนนในระบบดังกล่าว ให้แล้วเสร็จภายในวันที่ 31 มีนาคม 2564 ตามคู่มือการปฏิบัติงานในการบันทึกข้อมูลระบบศูนย์ข้อมูลเลือกตั้งผู้บริหารท้องถิ่นและสมาชิกสภาท้องถิ่น และทะเบียนองค์กรปกครองส่วนท้องถิ่น (ELE) รวมทั้งรายงานผลการเลือกตั้งผู้ที่มีคะแนนสูงสุด (อย่างไม่เป็นทางการ) ให้จังหวัดทราบ ความละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นแจ้งว่า คณะกรรมการการเลือกตั้งได้ประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ซึ่งจังหวัดชัยนาทมีกรณีกำหนดให้มีการเลือกตั้งสมาชิกสภาท้องถิ่น (แทนตำแหน่งที่ว่าง) จำนวน 2 แห่ง ได้แก่ การเลือกตั้งสมาชิกสภาเทศบาลเมืองชัยนาท เขตเลือกตั้งที่ 3 และการเลือกตั้งสมาชิกสภาเทศบาลตำบลคุ้งสำเภา เขตเลือกตั้งที่ 1 จึงขอให้แจ้งองค์กรปกครองส่วนท้องถิ่นทั้งสองแห่งดังกล่าว ดำเนินการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ในระบบศูนย์ข้อมูลเลือกตั้งผู้บริหาร สมาชิกสภาท้องถิ่น และทะเบียนองค์กรปกครองส่วนท้องถิ่น (ELE) ในเว็บไซต์ <http://ele.dla.go.th> รายละเอียดปรากฏตามหนังสือที่ส่งมาพร้อมนี้

จึงเรียนมาเพื่อดำเนินการต่อไป

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานกฎหมาย ระเบียบและเรื่องร้องทุกข์

โทร. ๐-๕๖๔๑-๖๓๘0

โทรสาร ๐-๕๖๔๑-๖๖๐๓